Tongaanse rugbyspan in kwarantyn | Netwerk24
Toeskouers by die wedstryd tussen Nieu-Seeland en Fidji by die Oseaniese kampioenskap. Foto: Getty Images
Die besluit dat die span tot 4 Desember in kwarantyn geplaas moet word, is as voorsorgmaatreël geneem nadat 'n uitbreking van masels op verskeie Suidsee-eilande plaasgevind het.
Skole is gesluit en openbare byeenkomste word verbied nadat verskeie sterfgevalle aangemeld is.
Die ministerie van gesondheid in Tonga het verlede week gesê dat die uitbreking van masels plaasgevind het nadat 'n groep Tongaanse rugbyspelers van Nieu-Seeland teruggekeer het. Daar is reeds 251 mense wat die siekte opgedoen het.
Tonga se vrouerugbyspan was veronderstel om van 18 tot 30 November aan die toernooi in Fidji deel te neem, wat as kwalifiserende toernooi vir die 2021 Wêreldbeker-toernooi dien.
Die besluit om die span in kwarantyn te plaas, is deur Fidji se ministerie van gesondheid en die Wêreldgesondheidorganisasie geneem.
"Daar bestaan 'n gevaar dat die spanne teen wie hulle te staan kom en enige ander mense met wie hulle in aanraking sou kom, aangesteek kan word, sê dr. Aalisha Sahukan van Fidji se departement van gesondheid in 'n verklaring. – Reuters